Australijos rezervų bankas. Prekyba vertybiniais popieriais, pasinaudojant viešai neatskleista informacija, neteisėtas viešai neatskleistos informacijos atskleidimas ir visų formų manipuliavimas rinka yra draudžiami ir laikomi administraciniais pažeidimais ir nusikalstama veika. Australijos rezervų bankui (ARB) oficialiai nedaroma taisyklių dėl prekybos vertybiniais popieriais, pasinaudojant viešai neatskleista informacija, neteisėto viešai neatskleistos informacijos atskleidimo arba manipuliavimo rinka taikymo išimtis. Trečiųjų šalių centriniams bankams taip pat nedaroma jokia išimtis. ARB, vykdydamas savo operacijas, taiko rizikos valdymo standartus. Remiantis keletu teisinių nuostatų ir taikomu vidaus elgesio kodeksu, personalo nariai turi laikytis pareigos saugoti profesinę paslaptį. Jiems draudžiama aktyviai prekiauti finansinėmis priemonėmis asmeniniais tikslais. Be to, iš personalo narių reikalaujama saugoti savo nepriklausomumą nuo trečiųjų šalių interesų, jie privalo vengti interesų konfliktų. Personalo nariai, juos pasamdžius, supažindinami su vidaus elgesio kodeksu ir jo taikymu ir nuolat tikrinami, kaip šį kodeksą išmano. Priklausomai nuo nusižengimo sunkumo ir rimtumo, drausminės priemonės gali būti įvairios, galimas net darbo santykių nutraukimas.

Kad būtų galima visapusiškai įvertinti, kaip trečiųjų šalių valstybės įstaigos traktuojamos tarptautiniu lygmeniu, vertinimą parengti pavesta nepriklausomiems rangovams: Europos politikos studijų centrui (angl. CEPS) ir Bolonijos universitetui (toliau – išorės rangovai). 2015 m. birželio 12 d. išorės rangovai pateikė Komisijai ataskaitą „Tyrimas dėl išimčių trečiųjų šalių centriniams bankams ir kitoms įstaigoms pagal Piktnaudžiavimo rinka reglamentą ir Finansinių priemonių rinkų reglamentą“ (toliau – išorės tyrimas). Vykdydami išorės tyrimą, išorės rangovai parengė apžvalgą, trečiųjų šalių centriniams bankams skirtą klausimyną, atliko teisinį ir ekonominį tyrimą bei išanalizavo atitinkamus duomenis. Be to, per išorės tyrimą taip pat remtasi ekonomine centrinių bankų ir skolos valdymo biurų (toliau – SVB) įgaliojimų ir veiklos procedūrų analize bei teisine rinkos aplinkos ir trečiųjų šalių centriniams bankams ir SVB taikomų veiklos ir teisinių sistemų analize.

PRR 6 straipsnio 5 dalies antroje pastraipoje reikalaujama, kad Komisija ne vėliau kaip 2016 m. sausio 3 d. parengtų ir Europos Parlamentui bei Tarybai pateiktų ataskaitą, kurioje būtų įvertintas valstybės įstaigų, valdančių valstybės skolą ar dalyvaujančių ją valdant, ir trečiųjų šalių centrinių bankų traktavimas tarptautiniu lygmeniu. Dėl ataskaitos turinio PRR 6 straipsnio 5 dalies trečioje pastraipoje nurodyta, kad Komisijos ataskaitoje turėtų būti pateikta trečiųjų šalių teisinei sistemai priklausančių tų įstaigų ir centrinių bankų, rizikos valdymo standartų, taikomų sandoriams, kuriuos šiose jurisdikcijose sudaro tos įstaigos ir centriniai bankai, lyginamoji analizė. Be to, PRR 6 straipsnio 5 dalies trečioje pastraipoje nustatyta, kad tuo atveju, jei ataskaitoje, visų pirma pagal lyginamosios analizės rezultatus, padaroma išvada, jog tų trečiųjų šalių centrinių bankų fiskalinei atsakomybei būtina netaikyti šiame reglamente nustatytų priemonių ir draudimų, Komisija pirmiau nurodytą išimtį turėtų taikyti ir tų trečiųjų šalių centriniams bankams.

Brazilijos centrinis bankas. Prekyba vertybiniais popieriais, pasinaudojant viešai neatskleista informacija, neteisėtas viešai neatskleistos informacijos atskleidimas, visų formų manipuliavimas rinka yra draudžiami ir laikomi nusikalstama veika. Nacionaliniam centriniam bankui oficialiai nedaroma taisyklių dėl piktnaudžiavimo rinka taikymo išimtis. Trečiųjų šalių centriniams bankams taip pat nedaroma jokia išimtis. Centrinis bankas turi veiklos taisyklių dėl finansinių priemonių pardavimo ir įsigijimo sandorių sąvadą, yra įdiegęs ir nuosekliai taiko veiksmingo rizikos valdymo standartus. Personalo nariai turi laikytis pareigos saugoti profesinę paslaptį. Jiems yra draudžiama naudotis viešai neatskleista informacija asmeniniais tikslais. Nors taisyklių, kuriomis būtų draudžiama vykdyti vienakryptę iš anksto apibrėžto turto arba finansinių priemonių prekybą asmeniniais tikslais, nėra, personalo nariai privalo susilaikyti nuo bet kokio naudojimosi viešai neatskleista informacija ir vengti interesų konfliktų, kurių gali kilti dėl jų padėties centriniame banke. Personalo nariai taip pat turi laikytis pareigos saugoti savo nepriklausomumą nuo trečiųjų šalių interesų ir privalo vengti interesų konfliktų. Etikos komitetas informuoja personalą apie elgesio taisykles, stebi, kaip jos taikomos, o jei jos pažeidžiamos, imasi drausminių priemonių. Priklausomai nuo nusižengimo rimtumo taikomos įvairios drausminės priemonės: nuo įspėjimo iki atleidimo iš darbo.

Brazilijos nacionalinis iždas. SVB ir (arba) trečiųjų šalių SVB nedaroma jokia taisyklių dėl prekybos vertybiniais popieriais, pasinaudojant viešai neatskleista informacija, neteisėto viešai neatskleistos informacijos atskleidimo arba manipuliavimo rinka taikymo išimtis. Specialių veiklos taisyklių, kaip tvarkyti finansinių priemonių pardavimo arba įsigijimo sandorius, sąvado nėra. Remiantis keletu teisinių nuostatų ir taikomomis vidaus elgesio taisyklėmis, personalo nariai turi laikytis pareigos saugoti profesinę paslaptį. Jiems visiems be išimties draudžiama naudotis viešai neatskleista informacija asmeniniais tikslais. Parengtos specialios ir išsamios taisyklės, kuriomis personalo nariams yra aiškiai draudžiama prekiauti SVB arba kitų valdžios įstaigų išleistomis finansinėmis priemonėmis, nebent būtų taikomos specialios griežtos sąlygos. Iš personalo narių reikalaujama saugoti savo nepriklausomumą nuo trečiųjų šalių interesų ir vengti interesų konfliktų. Vidaus etikos komitetas prižiūri, kaip taikomos vidaus elgesio taisyklės ir, jei jos pažeidžiamos, imasi drausminių priemonių. Priklausomai nuo nusižengimo rimtumo, taikomos įvairios drausminės priemonės: nuo įspėjimo iki atleidimo iš darbo.

Kanada

Kanados bankas. Prekyba vertybiniais popieriais, pasinaudojant viešai neatskleista informacija, neteisėtas viešai neatskleistos informacijos atskleidimas ir visų formų manipuliavimas rinka yra draudžiami ir laikomi administraciniais pažeidimais ir nusikalstama veika. Už juos taikomos sankcijos. Nacionaliniam centriniam bankui oficialiai nedaroma taisyklių dėl prekybos vertybiniais popieriais, pasinaudojant viešai neatskleista informacija, arba neteisėto viešai neatskleistos informacijos atskleidimo taikymo išimtis, bet daroma taisyklių dėl manipuliavimo rinka taikymo išimtis. Trečiųjų šalių centriniams bankams nedaroma jokia išimtis. Centrinis bankas, vykdydamas savo operacijas, taiko rizikos valdymo standartus. Personalo narių pareiga yra saugoti profesinę paslaptį – jiems draudžiama kaip nors naudotis ir bandyti pasinaudoti viešai neatskleista informacija asmeniniais interesais. Taikomos taisyklės dėl prekybos finansinėmis priemonėmis asmeniniais tikslais yra pritaikytos pagal personalo nario padėtį. Iš personalo narių reikalaujama saugoti savo nepriklausomumą nuo trečiųjų šalių interesų ir vengti interesų konfliktų. Kartu su centrinio banko direktorių valdyba paskirtas komitetas ir atitikties skyrius prižiūri, kaip administruojamas elgesio kodeksas, jam pavesta kodeksą persvarstyti, skleisti informaciją ir imtis drausminių priemonių, kai kodeksas pažeidžiamas. Priklausomai nuo nusižengimo sunkumo, drausminės priemonės gali apimti darbo santykių nutraukimą.

Kanados finansų departamentas. SVB personalo nariai turi laikytis taisyklių dėl prekybos vertybiniais popieriais, pasinaudojant viešai neatskleista informacija, neteisėto viešai neatskleistos informacijos atskleidimo ir visų formų manipuliavimo rinka. Jiems taikomos atitinkamos administracinės ir baudžiamosios sankcijos. SVB nedaroma taisyklių dėl prekybos vertybiniais popieriais, pasinaudojant viešai neatskleista informacija, neteisėto viešai neatskleistos informacijos atskleidimo ir manipuliavimo rinka taikymo išimtis. Trečiųjų šalių SVB nedaroma šių taisyklių taikymo išimtis. Taikomi tokie pat rizikos valdymo standartai kaip centriniam bankui. Personalo nariai turi laikytis pareigos saugoti profesinę paslaptį. Jiems visiems be išimties draudžiama naudotis viešai neatskleista informacija asmeniniais tikslais. Personalo nariams draudžiama investuoti į finansines priemones, jei dėl to kyla arba gali kilti interesų konfliktų. Be to, personalo nariai turi laikytis pareigos saugoti nepriklausomumą. Iš jų reikalaujama vengti interesų konfliktų. Nustatytos vidaus atitikties priežiūros funkcijos, jas vykdantys asmenys prižiūri, kaip taikomos vidaus elgesio taisyklės (reikalavimai jų laikytis nustatyti darbo sutartyje), tiria nusižengimus ir apie tokius nusižengimus praneša išorės institucijoms.

Kinija

Kinijos liaudies bankas. Centrinio banko personalo nariai turi laikytis visų taisyklių, kuriomis draudžiama prekiauti vertybiniais popieriais, pasinaudojant viešai neatskleista informacija, neteisėtai atskleisti viešai neatskleistą informaciją ir manipuliuoti rinka, o jų pažeidimai laikomi administraciniais pažeidimais ir (arba) nusikalstama veika. Centriniam bankui daroma taisyklių dėl prekybos vertybiniais popieriais, pasinaudojant viešai neatskleista informacija, neteisėto viešai neatskleistos informacijos atskleidimo ir manipuliavimo rinka taikymo išimtis. Tačiau trečiųjų šalių centriniams bankams tokia išimtis nedaroma. Centrinis bankas, vykdydamas savo operacijas, taiko bendruosius ir specialiuosius rizikos valdymo standartus. Tai, kaip laikomasi šių standartų, reguliariai tikrina vidaus atitikties ir audito skyriai. Personalo nariai turi griežtai laikytis pareigos saugoti profesinę paslaptį – ši pareiga išlieka ir pasibaigus darbo santykiams. Personalo nariams taip pat be išimties draudžiama naudotis viešai neatskleista informacija asmeniniais tikslais. Taikomi investavimo į turtą ir finansines priemones ir jų laikymo apribojimai. Personalo narių pareiga yra saugoti savo nepriklausomumą nuo trečiųjų šalių interesų ir vengti interesų konfliktų. Nustatytos vidaus atitikties priežiūros funkcijos, kad būtų prižiūrima, kaip taikomos vidaus elgesio taisyklės. Priklausomai nuo nusižengimo sunkumo, drausminės priemonės gali būti įvairios: galimas net atleidimas iš darbo.

Honkongas

Honkongo pinigų institucija. Prekyba vertybiniais popieriais, pasinaudojant viešai neatskleista informacija, neteisėtas viešai neatskleistos informacijos atskleidimas ir visų formų manipuliavimas rinka yra draudžiami ir laikomi administraciniais pažeidimais ir nusikalstama veika. Už juos taikomos sankcijos. Kadangi Honkongo pinigų institucija priklauso vykdomosios valdžios šakai, jai daroma tik de facto taisyklių dėl prekybos vertybiniais popieriais, pasinaudojant viešai neatskleista informacija, neteisėto viešai neatskleistos informacijos atskleidimo ir manipuliavimo rinka taikymo išimtis. Trečiųjų šalių centriniams bankams nedaroma jokia išimtis. Honkongo pinigų institucija, vykdydama savo operacijas, taiko rizikos valdymo standartus, laikosi vidaus investicijų politikos ir procedūrų vadovų. Personalo nariai turi laikytis pareigos saugoti profesinę paslaptį – tai įtvirtinta keliose teisinėse nuostatose. Jiems draudžiama naudotis viešai neatskleista informacija asmeniniais interesais. Personalo nariams draudžiama investuoti į reguliuojamųjų subjektų leidžiamas finansines priemones. Iš jų reikalaujama saugoti savo nepriklausomumą nuo trečiųjų šalių interesų ir vengti interesų konfliktų. Vadovybė ir žmogiškųjų išteklių departamentas prižiūri, kaip taikomas išorės reguliavimo institucijų patvirtintas vidaus elgesio kodeksas. Priklausomai nuo nusižvengimo sunkumo, drausminės priemonės gali būti įvairios, galimas net darbo santykių nutraukimas.

Honkongo finansinių paslaugų ir iždo biuras. Prekyba vertybiniais popieriais, pasinaudojant viešai neatskleista informacija, neteisėtas viešai neatskleistos informacijos atskleidimas ir visų formų manipuliavimas rinka yra draudžiami ir laikomi administraciniais pažeidimais ir nusikalstama veika. Už juos taikomos sankcijos. SVB de facto daroma taisyklių dėl prekybos vertybiniais popieriais, pasinaudojant viešai neatskleista informacija, neteisėto viešai neatskleistos informacijos atskleidimo ir manipuliavimo rinka taikymo išimtis. Trečiųjų šalių SVB nedaroma jokia išimtis. Personalo nariai turi laikytis pareigos saugoti profesinę paslaptį. Jiems draudžiama naudotis viešai neatskleista informacija asmeniniais interesais. Personalo nariai negali vykdyti asmeninių investicijų, kurios dėl užimamų oficialių pareigų gali sukelti realius interesų konfliktus arba įtarimų dėl interesų konfliktų, ir turi saugoti savo nepriklausomumą nuo trečiųjų šalių interesų, o apie interesų konfliktus pranešti savo vadovams. Priklausomai nuo nusižengimo sunkumo, drausminės priemonės gali būti įvairios: nuo žodinio arba rašytinio įspėjimo iki atstatydinimo arba atleidimo iš darbo.

Indija

Indijos rezervų bankas. Prekyba vertybiniais popieriais, pasinaudojant viešai neatskleista informacija, neteisėtas viešai neatskleistos informacijos atskleidimas ir visų formų manipuliavimas rinka yra draudžiami ir laikomi administraciniais pažeidimais ir nusikalstama veika. Už kiekvieną jų taikomos ad hoc sankcijos. Indijos rezervų bankui daroma taisyklių dėl prekybos vertybiniais popieriais, pasinaudojant viešai neatskleista informacija, neteisėto viešai neatskleistos informacijos atskleidimo ir manipuliavimo rinka taikymo išimtis. Trečiųjų šalių centriniams bankams ir SVB nedaroma jokia išimtis. Indijos rezervų bankas, vykdydamas savo operacijas, taiko rizikos valdymo standartus, o jų taikymo būdas buvo pakankamai atskleistas. Remiantis keletu teisinių nuostatų, personalo nariai turi laikytis pareigos saugoti profesinę paslaptį. Galioja taisyklės, kuriomis personalo nariams aiškiai draudžiama užsiimti spekuliacine prekyba finansinėmis priemonėmis. Personalo nariai turi laikytis pareigos saugoti savo nepriklausomumą nuo trečiųjų šalių interesų. Tačiau specialios vidaus politikos, skirtos interesų konfliktų klausimams spręsti, nėra. Priežiūros, kaip laikomasi elgesio taisyklių, funkcijas vykdo kiekvienas tiesioginis vadovas. Priklausomai nuo nusižengimo sunkumo, drausminės priemonės gali būti įvairios, galimas net darbo santykių nutraukimas.

Japonija

Japonijos bankas. Prekyba vertybiniais popieriais, pasinaudojant viešai neatskleista informacija, neteisėtas viešai neatskleistos informacijos atskleidimas ir visų formų manipuliavimas rinka yra draudžiami ir laikomi administraciniais pažeidimais ir nusikalstama veika. Už kiekvieną jų taikomos ad hoc sankcijos. Nacionaliniam centriniam bankui oficialiai nedaroma taisyklių dėl prekybos vertybiniais popieriais, pasinaudojant viešai neatskleista informacija, neteisėto viešai neatskleistos informacijos atskleidimo arba manipuliavimo rinka taikymo išimtis. Trečiųjų šalių centriniams bankams taip pat nedaroma jokia išimtis. Personalo nariai turi laikytis pareigos saugoti profesinę paslaptį – ši pareiga išlieka visą gyvenimą. Personalo nariams draudžiama naudotis viešai neatskleista informacija asmeniniais tikslais ir užsiimti prekyba finansinėmis priemonėmis. Personalo nariai turi laikytis pareigos saugoti savo nepriklausomumą nuo trečiųjų šalių interesų, taip pat privalo vengti interesų konfliktų. Centrinei institucijai, Nacionalinei viešojo administravimo etikos valdybai, pavesta konsultuoti nacionalinės viešojo sektoriaus darbuotojams taikomos etikos sistemos pakeitimų klausimais. Priklausomai nuo nusižengimo sunkumo, drausminės priemonės gali būti įvairios: nuo įspėjimo, atlyginimo sumažinimo iki darbo santykių nutraukimo.

Finansų ministerija. Prekyba vertybiniais popieriais, pasinaudojant viešai neatskleista informacija, neteisėtas viešai neatskleistos informacijos atskleidimas ir visų formų manipuliavimas rinka yra draudžiami ir laikomi administraciniais pažeidimais ir nusikalstama veika. Už juos taikomos sankcijos. Personalo nariai turi laikytis pareigos saugoti profesinę paslaptį – ši pareiga išlieka visą gyvenimą. Personalo nariams draudžiama naudotis viešai neatskleista informacija asmeniniais tikslais ir užsiimti prekyba vyriausybės obligacijomis. Personalo nariai turi laikytis pareigos saugoti savo nepriklausomumą nuo trečiųjų šalių interesų. Nacionalinei viešojo administravimo etikos valdybai pavesta konsultuoti nacionalinės visiems viešojo sektoriaus darbuotojams taikomos etikos sistemos pakeitimų klausimais. Priklausomai nuo nusižengimo sunkumo, drausminės priemonės gali būti įvairios: nuo įspėjimo, atlyginimo sumažinimo iki darbo santykių nutraukimo.

Meksika

Meksikos bankas. Prekyba vertybiniais popieriais, pasinaudojant viešai neatskleista informacija, neteisėtas viešai neatskleistos informacijos atskleidimas ir visų formų manipuliavimas rinka yra draudžiami kaip nusikalstama veika. Už juos taikoma sankcija yra įkalinimas. Nacionaliniam centriniam bankui oficialiai daroma taisyklių dėl prekybos vertybiniais popieriais, pasinaudojant viešai neatskleista informacija, neteisėto viešai neatskleistos informacijos atskleidimo ir manipuliavimo rinka taikymo išimtis. Trečiųjų šalių centriniams bankams nedaroma jokia išimtis. Centrinis bankas, vykdydamas savo operacijas, taiko rizikos valdymo standartus, jo taikomi įgyvendinimo būdai buvo pakankamai atskleisti. Personalo nariai turi laikytis pareigos saugoti profesinę paslaptį – ši pareiga išlieka ir pasibaigus darbo santykiams. Galioja taisyklės, kuriomis personalo nariams aiškiai draudžiama prekiauti finansinėmis priemonėmis už kainą, kuri atvirai neatitinka sąžiningos rinkos kainos. Personalo nariai turi laikytis pareigos saugoti savo nepriklausomumą nuo trečiųjų šalių interesų, taip pat privalo vengti interesų konfliktų. Vidaus funkcijos, kurias atliekant prižiūrima, kaip laikomasi elgesio taisyklių, paskirstytos keliems komitetams ir departamentams. Priklausomai nuo nusižengimo sunkumo, drausminės priemonės gali būti įvairios: nuo įspėjimo, laikinojo pareigų sustabdymo iki pašalinimo ir laikino diskvalifikavimo užimti panašias pareigas.

Meksikos finansų ir viešųjų kreditų ministerija. SVB personalo nariams taikomos taisyklės dėl prekybos vertybiniais popieriais, pasinaudojant viešai neatskleista informacija, neteisėto viešai neatskleistos informacijos atskleidimo ir visų formų manipuliavimo rinka bei atitinkamos baudžiamosios sankcijos. Nei nacionaliniam SVB, nei trečiųjų šalių SVB nedaroma jokia taisyklių dėl prekybos vertybiniais popieriais, pasinaudojant viešai neatskleista informacija, neteisėto viešai neatskleistos informacijos atskleidimo arba manipuliavimo rinka taikymo išimtis. Taikomi prekybos turtu apribojimai. SVB, vykdydamas savo operacijas, taiko rizikos valdymo standartus. Personalo nariai turi laikytis pareigos saugoti profesinę paslaptį. Jiems be išimties draudžiama naudotis viešai neatskleista informacija asmeniniais tikslais. Specialių taisyklių, kuriomis personalo nariams būtų draudžiama prekiauti SVB išleistomis finansinėmis priemonėmis, nėra. Tačiau personalo nariai turi laikytis pareigos saugoti savo nepriklausomumą nuo trečiųjų šalių interesų, taip pat privalo vengti interesų konfliktų. Etikos komitetas yra atsakingas už vidaus elgesio taisyklių taikymą. Priklausomai nuo nusižengimo sunkumo, drausminės priemonės gali būti įvairios: nuo įspėjimo iki atleidimo iš pareigų ir laikino diskvalifikavimo užimti panašias pareigas viešajame sektoriuje.

Singapūras

Singapūro pinigų institucija. Prekyba vertybiniais popieriais, pasinaudojant viešai neatskleista informacija, neteisėtas viešai neatskleistos informacijos atskleidimas ir visų formų manipuliavimas rinka yra draudžiami ir laikomi administraciniais pažeidimais ir nusikalstama veika. Už kiekvieną jų taikomos ad hoc sankcijos. Singapūro pinigų institucijai daroma taisyklių dėl prekybos vertybiniais popieriais, pasinaudojant viešai neatskleista informacija, neteisėto viešai neatskleistos informacijos atskleidimo ir manipuliavimo rinka taikymo išimtis. Trečiųjų šalių centriniams bankams arba SVB nedaroma jokia išimtis. Singapūro pinigų institucija, vykdydama savo operacijas, taiko rizikos valdymo standartus. Tai, kaip šių standartų laikomasi, yra prižiūrima. Remiantis taikomu vidaus elgesio kodeksu, personalo nariai turi laikytis pareigos saugoti profesinę paslaptį. Jiems draudžiama naudotis viešai neatskleista informacija asmeniniais tikslais. Personalo nariams ir jų šeimos nariams neleidžiama turėti reguliuojamųjų subjektų išleistų finansinių priemonių ir pirkti biržines finansines priemones ne viešosiose rinkose. Personalo nariai turi laikytis pareigos saugoti savo nepriklausomumą nuo trečiųjų šalių interesų, taip pat privalo informuoti savo departamento vadovą apie interesų konfliktus. Singapūro pinigų institucijos vadovybė kartu su žmogiškųjų išteklių ir rizikos valdymo departamentais prižiūri, kaip taikomas vidaus elgesio kodeksas, ir informuoja apie jį naujus personalo narius. Singapūro pinigų institucijos vadovybė taiko įvairias drausmines priemones: nuo žodinio papeikimo iki darbo santykių nutraukimo.